Document ID: /roh_data/filtered/fineweb-2-filterrobots_roh.jsonl.gz/71022

Frantscha vul ir avant dretgira cun al-Assad
- Mesemna, 30.9.2015, 7:04
La Frantscha pretenda che las sgarschurs da guerra che las truppas da la regenza siriana commettan, vegnian punidas. Tenor rapports da medias duain las autoritads franzosas gia avair instradà inquisiziuns.
Il pajais veglia metter avant dretgira il president da la Siria, Baschar al-Assad e ses ministers, quai ha declerà il minister da l'exteriur franzos Laurent Fabius a l'ur da la debatta generala da l'ONU a New York.
50'000 fotos duain cumporovar las sgraschurs
Tenor l'agentura da novitads AFP fetschian ins actualmain preexaminaziuns. Ils investigaders sa basian sin maletgs d'in fotograf da polizia sirian ch'è fugì ord il pajais. Passa 50’000 fotos mussian las sgarschaivlas metodas da tortura dal reschim sirian.
RR novitads 07:00